มันกลับมาอีกแล้ว - FINNOMENA
จีนประกาศสถานการณ์ฉุกเฉินภาวะสงครามหลังพบผู้ป่วยโควิด19 45 คน จากการตรวจผู้ไปตลาดค้าส่งซินฟาตีในปักกิ่ง 517 คน
15 มิ.ย. 2563

จีนประกาศสถานการณ์ฉุกเฉินภาวะสงครามหลังพบผู้ป่วยโควิด19 45 คน จากการตรวจผู้ไปตลาดค้าส่งซินฟาตีในปักกิ่ง 517 คน
จุดเริ่มเกิดจากเมื่อ 12 มิ.ย. จีบพบผู้ป่วยใหม่ 11 ราย โดย 6 ราย พักอาศัยในปักกิ่งและมีประวัติไปตลาดค้าส่งดังกล่าว ส่วนอีก 5 รายติดเชื้อจากต่างประเทศ
ปักกิ่งประกาศห้ามเดินทางข้ามเมือง
ซูเปอร์มาร์เก็ตในกรุงปักกิ่งนำปลาแซลมอนลงจากชั้นวางสินค้าหลังมีรายงานพบเชื้อไวรัสฯ บนเขียงซึ่งใช้สำหรับตัดแต่งปลาแซลมอนในตลาดซินฟาตี
จีนสั่งตรวจเชื้อคนในตลาดกว่า 1 หมื่นคน
พบผู้ติดเชื้อกลุ่มแรกจากตลาดเมื่อ 12 มิ.ย. แสดงว่า การแพร่ระบาดที่ตลาดเกิดขึ้นไปเมื่อ 29 พ.ค. – 8 มิ.ย.
ตรวจ 517 คน พบ 45 คน แสดงว่าเชื้อได้แพร่ระบาดออกไปแล้ว
Wave 2 ของจีนมาแล้ว
ขณะที่ผู้ป่วยทั่วโลก เพิ่มขึ้นรายวันมากที่สุด 1.27 แสนราย ทำ New High รายวันมา 3 วันติด แสดงว่าเกิดการแพร่ระบาดรุนแรงและคุมไม่ได้แล้ว
สหรัฐ ผลจากการ Unlock Down ทำให้พบผู้ป่วยใหม่เกิน 2 หมื่นรายมา 4 วันคิดต่อกัน เมื่อ 12 มิ.ย. มีผู้ป่วยใหม่ถึง 2.7 หมื่นราย สูงที่สุดตั้งแต่ 21 พ.ค.
สหรัฐ Unlock Down ทั้ง ๆ ที่ยังไม่สามารถกดจำนวนผู้ป่วยใหม่ให้ลงมาใกล้ 0 หรือมีอัตรา ผู้ป่วยใหม่ ต่อ ผู้ป่วยช่วงพีค ต่ำกว่า 5% เหมือนที่ เยอรมัน สเปน อิตาลี ทำได้
ก่อนหน้าที่จะ Unlock Down สถานการณ์ในสหรัฐใช่ว่าจะดีขึ้น ยังพบผู้ป่วยใหม่ 1.9-2.5 หมื่นรายทุกวัน สะท้อนว่ามาตรการไม่ได้ผล และมันแพร่ระบาดเป็นวงกว้างไปแล้ว
สหรัฐ Unlock Down ทั้ง ๆ ที่ยังคุมไม่ได้ ความสยองกำลังรออยู่ใน 1-2 สัปดาห์ข้างหน้า จำนวนผู้ป่วยจะกลับมาเกิน 3-3.5 หมื่นรายต่อวันแน่นอน
กลับมาที่จีน เกิด Wave 2 และมีแนวโน้มจะแพร่รุนแรง เพราะจุดแพร่ระบาดรอบนี้มาจากตลาดอีกแล้ว
เหมือนวนลูปอีกครั้ง การท่องเที่ยวที่เราคาดหวังว่าหลังจากเปิดน่านฟ้า อาจได้คนจีนมาเที่ยวในไทย เหมือนฝันกลางวันที่ดับไป เพราะใครจะกล้าให้คนจีนเข้ามาตอนนี้หลังเกิด Wave 2
จีนเริ่มเปิดน่านฟ้าเมื่อ 8 มิ.ย. เริ่มให้บางสายการบินของบางประเทศเข้าจีนได้ ทีนี้พอมี Wave 2 ใครจะเข้าจีน และใครจะยอมให้สายการบินจากจีนเข้ามา
แม้ไทยจะคุมสถานการณ์ได้ แต่โลกคุมไม่ได้ การเดินทางระหว่างประเทศยังมองไม่ออกว่าเมื่อไหร่จะสามารถเกิดขึ้นได้
เราต้องอยู่กันเอง พึ่งพากันเอง ปัญหาคือ กำลังซื้อในประเทศมันไม่เหมือนเดิมซึ่งเป็นผลจากความเสียหายจากการที่หลายธุรกิจล้มไป
การท่องเที่ยว การจับจ่ายใช้สอยในประเทศ ตอนนี้ดูเหมือนกระเตื้องขึ้น แต่มันเป็นแค่ Pent-Up Demand หรือ อุปสงค์ที่อั้นมา ผ่านไปอีกสักระยะมันจะแผ่วลง เมื่อนั้นก็เผาจริง
ความบันเทิงกำลังจะเกิดขึ้น
ประกิต สิริวัฒนเกตุ
แท็ก:
Article
Basic
COVID-19
Knowledge
Short Content
โควิด-19
แชร์บทความ:
ผู้เขียน
ประกิต สิริวัฒนเกตุ
อยู่ในอาชีพนักวิเคราะห์ เทคนิค อนุพันธ์ และเป็นนักกลยุทธ์การลงทุนปัจจัยพื้นฐานมา 12 ปี ผู้ต้องการเปิดกะลาของตัวเองออกสู่โลกการลงทุนที่แท้จริง ใฝ่ฝันที่จะสร้างพอร์ตการลงทุนที่มั่งคั่งยั่งยืน เพื่อการเป็นอิสรภาพทางการเงินโดยสมบูรณ์